rejauldu/bengali-wikipedia huggingface dataset:
মোহাম্মদ আসাদুজ্জামান (১ নভেম্বর ১৯৪৮ - ২৮ মার্চ ২০০৮) একজন বাংলাদেশী শিক্ষাবিদ ছিলেন। তিনি ঢাকা বিশ্ববিদ্যালয়ের জনপ্রশাসন বিভাগের অধ্যাপক এবং বাংলাদেশ বিশ্ববিদ্যালয় মঞ্জুরি কমিশনের চেয়ারম্যান ছিলেন। শিক্ষায় অবদানের জন্য ২০০৬ সালে তিনি একুশে পদক লাভ করেন।  মোহাম্মদ আসাদুজ্জামান ১ নভেম্বর ১৯৪৮ সালে নরসিংদী জেলায় জন্মগ্রহণ করেন। তিনি নটর ডেম কলেজের প্রভাষক হিসেবে কর্মজীবন শুরু করেন। সত্তরের দশকে তিনি ঢাকা বিশ্ববিদ্যালয়ের লোকপ্রশাসন বিভাগে যোগদান করেন। তিনি বাংলাদেশ বিশ্ববিদ্যালয় মঞ্জুরি কমিশনের চেয়ারম্যান, জাতীয় শিক্ষা কমিশনের সদস্য, সার্ক ইউজিসি চেয়ারম্যান কমিটির চেয়ারম্যান, ঢাকা বিশ্ববিদ্যালয় শিক্ষক সমিতির সভাপতি, সামাজিক বিজ্ঞান অনুষদের ডিন, সিনেট ও সিন্ডিকেট সদস্যসহ বিভিন্ন দায়িত্ব পালন করেন। শিক্ষাক্ষেত্রে অবদানের স্বীকৃতিস্বরূপ তিনি একুশে পদক, জিয়াউর রহমান স্বর্ণপদক, অতীশ দীপঙ্কর স্বর্ণপদক, মাদার তেরেসা স্বর্ণপদক, শিল্পাচার্য জয়নুল আবেদীন স্বর্ণপদক, মাইকেল মধুসূদন পদকসহ বিভিন্ন পদক ও সম্মাননা লাভ করেন। পারিবারিক জীবনে তিনি ফাতেমা জামানকে বিয়ে করেন।  আসাদুজ্জামান ২০০৮ সালের ২৮ মার্চ ঢাকার বার্ডেম হাসপাতালে হৃদরোগে আক্রান্ত হয়ে মৃত্যুবরণ করেন। তার মৃত্যুরপর তার স্মরণে তার নামে ‘অধ্যাপক আসাদুজ্জামান ফাউন্ডেশন’ প্রতিষ্ঠা করা হয়, এছাড়া ঢাকা বিশ্ববিদ্যালয়ের উন্নয়ন অধ্যয়ন এবং নারী ও জেন্ডার অধ্যয়ন বিভাগে তার নামে বৃত্তি চালু হয়।  তথ্যসূত্র  বিষয়শ্রেণী:১৯৪৮-এ জন্ম বিষয়শ্রেণী:২০০৮-এ মৃত্যু বিষয়শ্রেণী:নরসিংদী জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী শিক্ষাবিদ বিষয়শ্রেণী:একুশে পদক বিজয়ী বিষয়শ্রেণী:নটর ডেম কলেজ, ঢাকার শিক্ষক বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:বাংলাদেশ বিশ্ববিদ্যালয় মঞ্জুরী কমিশনের চেয়ারম্যান বিষয়শ্রেণী:১৯৪০-এর দশকে জন্ম বিষয়শ্রেণী:মিরপুর শহীদ বুদ্ধিজীবী কবরস্থানে সমাধিস্থ
শরীয়তপুর পৌরসভা বাংলাদেশের ঢাকা বিভাগের শরীয়তপুর জেলার সদর উপজেলার অন্তর্গত একটি পৌরসভা। এটি বাংলাদেশের পৌরসভাগুলোর মধ্যে ‘’ক’’ শ্রেণীভুক্ত একটি পৌরসভা   অবস্থান ও সীমানা    ইতিহাস  শরীয়তপুর পৌরসভা ১৩ ফেব্রম্নয়ারী ১৯৮৫ সালে গঠন করা হয়।   প্রশাসনিক এলাকা    আয়তন ও জনসংখ্যা  শরীয়তপুর পৌরসভার আয়তন- ২৪.৭৫ বর্গ কিলোমিটার। জনসংখ্যা 60,000 জন।   শিক্ষা  শিক্ষার হার : ৬০%।  শিক্ষা প্রতিষ্ঠানঃ   সরকারী কলেজ ২টি  সরকারী উচ্চ বিদ্যালয় ২টি  বেসরকারী উচ্চ বিদ্যালয় ৪টি  সরকারী প্রাথমিক বিদ্যালয় ১৫টি  বেসরকারী প্রথমিক বিদ্যালয় ৩টি   দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  'বর্তমান মেয়র- পারভেজ রহমান জন +প্রাক্তন মেয়রগণের তালিকাক্রমিকনামমেয়াদ০১০২০৩ পারভেজ রহমান জন২০২১   আরও দেখুন    ঢাকা বিভাগ  শরীয়তপুর জেলা   তথ্যসূত্র   বিষয়শ্রেণী:শরীয়তপুর জেলার পৌরসভা বিষয়শ্রেণী:১৯৮৫-এ প্রতিষ্ঠিত
সাইপ্রাস অলিম্পিক কমিটি (; এছাড়াও সংক্ষেপে আইওসি কোড সিওয়াইপি দ্বারা পরিচিত) হলো সাইপ্রাসের জাতীয় অলিম্পিক কমিটি। এই সংস্থাটির ১৯৭৪ সালে প্রতিষ্ঠিত হয়েছে; প্রতিষ্ঠার ৪ বছর পর ১৯৭৮ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর সাইপ্রাসের নিকোশিয়ায় অবস্থিত।  বর্তমানে সাইপ্রাস অলিম্পিক কমিটির সভাপতির দায়িত্ব পালন করছেন গেওর্গিওস চরিসোস্তোমু, যিনি ২০২০ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন ইয়োতিস ইয়োনিদেস।  ইতিহাস ১৯৭৪ সালে সাইপ্রাসের বহু-ক্রীড়ার সর্বোচ্চ সংস্থা হিসেবে সাইপ্রাস অলিম্পিক কমিটি প্রতিষ্ঠিত হয়েছে। স্তেলিয়োস গকারানিস এই সংস্থার প্রথম সভাপতির দায়িত্ব পালন করেছেন, যিনি ১৯৭৪ হতে ১৯৭৫ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার প্রায় ছয় বছর পর সাইপ্রাস ১৯৮০ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৮০ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে সাইপ্রাস  তথ্যসূত্র  বহিঃসংযোগ     এএনওসিতে সাইপ্রাস অলিম্পিক কমিটি   অলিম্পিডিয়ায় সাইপ্রাস অলিম্পিক কমিটি   অলিম্পিক.কমে সাইপ্রাস অলিম্পিক কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে সাইপ্রাস বিষয়শ্রেণী:সাইপ্রাসের ক্রীড়া পরিচালনা পরিষদ বিষয়শ্রেণী:১৯৭৪-এ সাইপ্রাসে প্রতিষ্ঠিত বিষয়শ্রেণী:১৯৭৪-এ প্রতিষ্ঠিত ক্রীড়া সংস্থা
ইন ইয়র হাউজ (এছাড়াও ব্যাড ব্লাড: ইন ইয়র হাউজ অথবা ইন ইয়র হাউজ ১৮ নামে পরিচিত) একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে।https://www.thehistoryofwwe.com/97.htm এটি ইন ইয়র হাউজ কালানুক্রমিকের অধীনে প্রচারিত অষ্টাদশ অনুষ্ঠান ছিল। এই অনুষ্ঠানটি ১৯৯৭ সালের ৫ই অক্টোবর তারিখে মার্কিন যুক্তরাষ্ট্রের মিসৌরির সেন্ট লুইসের কিল সেন্টারে অনুষ্ঠিত হয়েছে।  এই অনুষ্ঠানে সর্বমোট সাতটি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে শন মাইকেলস ডাব্লিউডাব্লিউএফ চ্যাম্পিয়নশিপ ম্যাচে দি আন্ডারটেকারকে পরাজিত করেছে। অন্যান্য শীর্ষস্থানীয় ম্যাচে, ব্রেট হার্ট ও দ্য ব্রিটিশ বুলডগ ফ্ল্যাগ ম্যাচে দ্য প্যাট্রিয়ট ও ভ্যাডারকে এবং ডাব্লিউডাব্লিউএফ ট্যাগ টিম চ্যাম্পিয়নশিপ ম্যাচে দ্য গডউইন্স দ্য হেডবেঙ্গার্সকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।  পটভূমি ১৯৯৩ সাল পর্যন্ত ওয়ার্ল্ড রেসলিং ফেডারেশন (ডাব্লিউডাব্লিউএফ, বর্তমানে ডাব্লিউডাব্লিউই) প্রতি বছর মোট পাঁচটি পেশাদার কুস্তির প্রতি-দর্শনে-পরিশোধ (পিপিভি) অনুষ্ঠানের আয়োজন করতো; যেগুলো "বিগ ফাইভ" নামে পরিচিত, উক্ত সময়ের পাঁচটি প্রধান অনুষ্ঠানগুলো ছিল রয়্যাল রাম্বল, রেসলম্যানিয়া, কিং অব দ্য রিং, সামারস্ল্যাম এবং সার্ভাইভার সিরিজ। ১৯৯৫ সালের গোড়ার দিকে, প্রতিযোগী ওয়ার্ল্ড চ্যাম্পিয়নশিপ রেসলিং (ডাব্লিউসিডাব্লিউ) দ্বারা তাদের বার্ষিক প্রতি-দর্শনে-পরিশোধ অনুষ্ঠান সংখ্যা বাড়ানোর পদক্ষেপের প্রতিক্রিয়া হিসেবে ডাব্লিউডাব্লিউএফ "ইন ইয়র হাউজ" নামে একটি মাসিক ধারাবাহিক প্রতি-দর্শনে-পরিশোধ প্রতিষ্ঠা করেছিল, যা বিগ ফাইভের মধ্যে যেকোন একটি অনুষ্ঠান আয়োজন না হওয়া মাসে আয়োজন করা হয় এবং কম দামে বিক্রি হয়েছিল (বিগ ফাইভের প্রতিটির মূল্য ছিল ২৯.৯৫ মার্কিন ডলার, অন্যদিকে ইন ইয়র হাউজ অনুষ্ঠানগুলোর মূল্য ছিল ১৪.৯৫ মার্কিন ডলার)। ইন ইয়র হাউজের এই কম মূল্য নেটওয়ার্ক টেলিভিশন সেটারডে নাইট'স মেইন ইভেন্টের সম্প্রচারের পতন ও বাতিল এবং হোম ভিডিও রিলিজ থেকে অপর্যাপ্ত আয়ের পর প্রতি-দর্শনে-পরিশোধ বাজার থেকে ডাব্লিউডাব্লিউএফের আয় বাড়ানোর একটি প্রচেষ্টাও ছিল। উপরন্তু, উক্ত সময়ে বিগ ফাইভ তিন ঘন্টা ধরে চলতো, অন্যদিকে ইন ইয়র হাউজের অনুষ্ঠানগুলো শুধুমাত্র দুই ঘন্টা চলতো।  ১৯৯৫ সালের ১৪ই মে তারিখে প্রথমবারের মতো ইন ইয়র হাউজ অনুষ্ঠিত হয়েছে।  ১৯৯৭ সালের এই অনুষ্ঠানটি ইন ইয়র হাউজ কালানুক্রমিকের অষ্টাদশ অনুষ্ঠান ছিল, যা ৫ই অক্টোবর তারিখে মার্কিন যুক্তরাষ্ট্রের মিসৌরির সেন্ট লুইসের কিল সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  ১৮ ইন ইয়র হাউজ বিষয়শ্রেণী:অক্টোবর ১৯৯৭-এ মার্কিন যুক্তরাষ্ট্রে ঘটনা বিষয়শ্রেণী:১৯৯৭-এ মিসৌরি বিষয়শ্রেণী:মিসৌরিতে ঘটনা বিষয়শ্রেণী:সেন্ট লুইসে পেশাদার কুস্তি
ভারুয়াখালি নদী বাংলাদেশের পূর্ব-পাহাড়ি অঞ্চলের কক্সবাজার জেলার একটি নদী। নদীটির দৈর্ঘ্য ১৯ কিলোমিটার, গড় প্রস্থ ১৯১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ভারুয়াখালি নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ১০। কক্সবাজার এই নদীর তীরে অবস্থিত। নদীটির গভীরতা ৫.৫ মিটার। ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২৮৭ , আইএসবিএন ৯৭৮-৯৮৪-৮৯৪৫-১৭-৯। নদীর অববাহিকার আয়তন ১২০ বর্গ কিমি।  ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২৮৭ , আইএসবিএন ৯৭৮-৯৮৪-৮৯৪৫-১৭-৯।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:কক্সবাজার জেলার নদী বিষয়শ্রেণী:রামু উপজেলা বিষয়শ্রেণী:কক্সবাজার সদর উপজেলা বিষয়শ্রেণী:মহেশখালী উপজেলা
নাগার্জন নিরঞ্জনা (; জন্ম: ৯ অক্টোবর, ১৯৮৮) তামিলনাড়ুর চেন্নাইয়ে জন্মগ্রহণকারী ভারতীয় প্রমিলা ক্রিকেটার। আন্তর্জাতিক ক্রিকেট অঙ্গনে ভারত ক্রিকেট দলের প্রতিনিধিত্ব করছেন। ডানহাতে ব্যাটিংয়ের পাশাপাশি ডানহাতে মিডিয়াম ফাস্ট বোলিং করে থাকেন নাগার্জন। ৩০ আগস্ট, ২০০৮ তারিখে ইংল্যান্ডের বিপক্ষে তার ওডিআই অভিষেক ঘটে। দুইটি ওডিআইয়ে অংশগ্রহণকারী নিরঞ্জনা তার সেরা বোলিং করেছেন ১/১০।   তথ্যসূত্র    আরও দেখুন   মিতালী রাজ  ভারত জাতীয় মহিলা ক্রিকেট দল  ২০১৫ নিউজিল্যান্ড মহিলা ক্রিকেট দলের ভারত সফর   বহিঃসংযোগ   বিষয়শ্রেণী:১৯৮৮-এ জন্ম বিষয়শ্রেণী:চেন্নাই থেকে আগত ক্রিকেটার বিষয়শ্রেণী:জীবিত ব্যক্তি বিষয়শ্রেণী:তামিলনাড়ুর নারী ক্রিকেটার বিষয়শ্রেণী:দক্ষিণাঞ্চলের নারী ক্রিকেটার বিষয়শ্রেণী:ভারতীয় নারী ক্রিকেটার বিষয়শ্রেণী:ভারতের নারী টেস্ট ক্রিকেটার বিষয়শ্রেণী:ভারতের নারী একদিনের আন্তর্জাতিক ক্রিকেটার বিষয়শ্রেণী:ভারতের নারী টুয়েন্টি২০ আন্তর্জাতিক ক্রিকেটার বিষয়শ্রেণী:মধ্যাঞ্চলের নারী ক্রিকেটার বিষয়শ্রেণী:রেলওয়েজের নারী ক্রিকেটার
ড. মোহাম্মদ সেলিম (১৯৪০-২০১৫) বাংলাদেশ আওয়ামীলীগের রাজনীতিবিদ এবং সিরাজগঞ্জ-১ আসনের সাবেক সাংসদ ছিলেন। তিনি ১৯৯৬ সালের উপ নির্বাচনে সংসদ সদস্য নির্বাচিত হন। এছাড়াও তিনি বাংলাদেশ আওয়ামী লীগের প্রেসিডিয়াম সদস্য ও উপদেষ্টা মণ্ডলীর সদস্য হিসেবে দায়িত্ব পালন করেছেন।   জন্ম ও প্রাথমিক জীবন  মোহাম্মদ সেলিম ১৯৪০ সালে সিরাজগঞ্জ জেলার কাজীপুর উপজেলায় জন্মগ্রহণ করেন। তার পিতা শহীদ ক্যাপ্টেন এম মনসুর আলী এবং মাতা আমেনা মনসুর।   রাজনৈতিক ও কর্মজীবন  মোহাম্মদ সেলিম বাংলাদেশ আওয়ামী লীগের প্রেসিডিয়াম সদস্য ও উপদেষ্টা মণ্ডলীর সদস্য হিসেবে দায়িত্ব পালন ছাড়াও বঙ্গবন্ধু পরিষদের প্রতিষ্ঠাতা সদস্য হিসেবে দায়িত্ব পালন করেন। তিনি ১৯৯৬ সালের উপ-নির্বাচনে সিরাজগঞ্জ-১ আসন থেকে সংসদ সদস্য নির্বাচিত হন। ১৯৯৮ সালে তিনি পররাষ্ট্র মন্ত্রণালয় সম্পর্কিত সংসদীয় কমিটির সভাপতি নির্বাচিত হন। ২০০১ সালের নির্বাচনে সিরাজগঞ্জ-১ ও সিরাজগঞ্জ-২ আসনে নির্বাচন করে তিনি মোহাম্মদ নাসিমের কাছে পরাজিত হয়েছিলেন।   পারিবারিক জীবন  মোহাম্মদ সেলিম পারিবারিক জীবনে বিবাহিত ছিলেন এবং এক ছেলে ও এক মেয়ের জনক। তার ছেলের নাম শেহেরিন সেলিম রিপন। তিনি আওয়ামী লীগ প্রেসিডিয়াম সদস্য ও সাবেক মন্ত্রী মোহাম্মদ নাসিমের বড় ভাই ছিলেন।   মৃত্যু  মোহাম্মদ সেলিম ২২ জানুয়ারি ২০১৫ সালে লন্ডনে চিকিৎসাধীন অবস্থায় মৃত্যুবরণ করেন।   আরও দেখুন   সপ্তম জাতীয় সংসদ সদস্যদের তালিকা   তথ্যসূত্র    বহিঃসংযোগ   সপ্তম জাতীয় সংসদ সদস্যদের তালিকা –জাতীয় সংসদ  বিষয়শ্রেণী:১৯৪০-এ জন্ম বিষয়শ্রেণী:২০১৫-এ মৃত্যু বিষয়শ্রেণী:সিরাজগঞ্জ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:সপ্তম জাতীয় সংসদ সদস্য বিষয়শ্রেণী:১৯৪০-এর দশকে জন্ম বিষয়শ্রেণী:২১শ শতাব্দীর বাঙালি বিষয়শ্রেণী:২০শ শতাব্দীর বাঙালি বিষয়শ্রেণী:সিরাজগঞ্জ জেলার ব্যক্তি বিষয়শ্রেণী:বাংলাদেশের প্রধানমন্ত্রীর সন্তান
জেফরি জোসেফ ফোকিন্স একজন মার্কিন পদার্থবিদ।  ফোকিন্স ১৯৭৬ সালে হার্ভে মুড কলেজ থেকে পদার্থবিজ্ঞানে ডিগ্রি অর্জন করেন এবং পরে পেনসিলভানিয়া বিশ্ববিদ্যালয়ে যোগ দেন, ১৯৮১ সালের ডিসেম্বরে ডক্টরেট সহ স্নাতক হন।   পরবর্তীকালে তিনি জেরক্সের জন্য কাজ করেন। ১৯৯৯ সালে, ফোকিন্স আমেরিকান ফিজিক্যাল সোসাইটির একজন ফেলো নির্বাচিত হন অথবা ইলেক্ট্রোফটোগ্রাফিতে পদার্থবিদ্যার প্রয়োগের ফলে ডেভেলপমেন্ট সাবসিস্টেম এবং রঙিন জেরোগ্রাফিক মার্কিং সিস্টেমের নকশার বড় উদ্ভাবন হয়।"    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:পেনসিলভেনিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর মার্কিন পদার্থবিজ্ঞানী বিষয়শ্রেণী:জেরক্সের ব্যক্তি
কারিবান ভাষাসমূহ (ইংরেজি ভাষায় Cariban languages) দক্ষিণ আমেরিকান আদিবাসী আমেরিকান ভাষার একটি দল, যেগুলি স্পেনের আমেরিকা বিজয়ের আগে বৃহত্তর অ্যান্টিল দ্বীপপুঞ্জ থেকে ব্রাজিলের কেন্দ্রীয় মাতো গ্রোস্‌সো মালভূমি পর্যন্ত প্রচলিত ছিল। বেশির ভাগ কারিবান ভাষা অবশ্য আমাজন নদীর উত্তরে বর্তমান উত্তর ব্রাজিল, গুয়াইয়ানা ও ভেনেজুয়েলার দক্ষিণাংশ এবং কলম্বিয়ার নিম্নভূমি অঞ্চলে প্রচলিত ছিল। পশ্চিম ভারতীয় দ্বীপপুঞ্জে প্রচলিত কারিবান ভাষাগুলি বর্তমানে বিলুপ্ত এবং অন্যান্য অঞ্চলেও ভাষাগুলির ব্যবহার চরমভাবে হ্রাস পেয়েছে।  তথ্যসূত্র   বিষয়শ্রেণী:ভেনেজুয়েলার ভাষা বিষয়শ্রেণী:ভাষা পরিবার
আল মুনজির () (আনুমানিক ৮৪২ - ৮৮৮) ছিলেন ৮৮৬ থেকে ৮৮৮ সাল পর্যন্ত কর্ডো‌বার আমির। তিনি মুহাম্মদ বিন আবদুর রহমানের পুত্র।   জীবনী  আল মুনজির কর্ডো‌বায় জন্মগ্রহণ করে। পিতার শাসনামলে তিনি পার্শ্ববর্তী খ্রিষ্টান রাজ্য ও মুলাদি বিদ্রোহীদের বিরুদ্ধে সেনা অভিযানে নেতৃত্ব দেন।  ৮৬৫ সালে রাজা অরডন্ডোর বিরুদ্ধে আংশিক ব্যর্থ অভিযানে নেতৃত্ব দেন। কর্ডো‌বায় ফেরার সময় তিনি কাস্টিলের কাউন্ট বুরগোস রড্রিগোকে পরাজিত করেন। তিনি লিওন জয়ের চেষ্টা চালান কিন্তু রাজা তৃতীয় অলফেনসোর কাছে পরাজিত হন।  তিনি বনু কাসি মুলাদি পরিবারের বিরুদ্ধে অভিযান চালান। তারা তৃতীয় অলফেনসোর সাথে মিত্রতা স্থাপন করেছিল। তবে তিনি ব্যর্থ হন। পরের বছর বিদ্রোহ আমির ইবনে মারওয়ানকে তিনি বাডাজোজ থেকে হটিয়ে দিতে সক্ষম হন।  ৮৮৬ সালে তার পিতা প্রথম মুহাম্মদ মৃত্যুবরণ করেন। এরপর তিনি করডবার ক্ষমতা লাভ করেন। দুই বছরের শাসনকালে তিনি বিদ্রোহী উমর ইবনে হাফসুনের বিরুদ্ধে লড়াই চালিয়ে যান। আল মনজির ৮৮৮ সালে ববাস্ট্রোতে মৃত্যুবরণ করেন। ধারণা করা হয় যা তার ভাই আবদুল্লাহ ইবনে মুহাম্মদ আল উমাউয়ি তাকে হত্যা করেন। তার মৃত্যুর পর আবদুল্লাহ ইবনে মুহাম্মদ তার উত্তরাধিকারী হন।   Sources     বিষয়শ্রেণী:৮৪০-এর দশকে জন্ম বিষয়শ্রেণী:৮৮৮-এ মৃত্যু বিষয়শ্রেণী:কর্ডো‌বার আমির বিষয়শ্রেণী:৯ম শতকের ইউরোপীয় শাসক বিষয়শ্রেণী:কর্ডো‌বার ব্যক্তি বিষয়শ্রেণী:৯ম শতাব্দীর আরব ব্যক্তি
থাম্ব|"লগারিদম" কিউবিক মাইলে পানির উৎসের গ্রাফ পানি () হল একটি মেরুধর্মী অজৈব যৌগ, যা ঘরের তাপমাত্রায় একটি স্বাদহীন ও গন্ধহীন তরল, যেটি নীলের অন্তর্নিহিত ইঙ্গিত ছাড়া প্রায় বর্ণহীন হয়। এটি এখন পর্যন্ত সবচেয়ে অধ্যয়ন করা রাসায়নিক যৌগ এবং "সর্বজনীন দ্রাবক" ও "জীবনের দ্রাবক" হিসেবে বর্ণীত হয়। এটি পৃথিবী পৃষ্ঠে সর্বাধিক প্রাচুর্যযুক্ত পদার্থ এবং পৃথিবীর পৃষ্ঠে কঠিন, তরল ও গ্যাস হিসাবে বিদ্যমান একমাত্র সাধারণ পদার্থ। এটি মহাবিশ্বের তৃতীয় সর্বাধিক প্রাচুর্যযুক্ত অণু (আণবিক হাইড্রোজেন ও কার্বন মনোক্সাইডের পরে)।  পানির অণুগুলি একে অপরের সাথে হাইড্রোজেন বন্ধন গঠন করে এবং দৃঢ়ভাবে মেরুধর্মী হয়। এই মেরুধর্মীতা, এটিকে লবণের আয়নগুলিকে বিচ্ছিন্ন করতে এবং অন্যান্য মেরুধর্মী পদার্থ যেমন অ্যালকোহল ও অ্যাসিডের সাথে বন্ধন করতে দেয়, এইভাবে তাদের দ্রবীভূত করে।পানির হাইড্রোজেন বন্ধন এর অনেক অনন্য বৈশিষ্ট্যের কারণ হয়, যেমন পানির কঠিন গঠন পানির তরল আকারের চেয়ে কম ঘনত্বযুক্ত হয়, এটির মোলার ভরের জন্য ১০০°সেলসিয়াসের একটি অপেক্ষাকৃত উচ্চ স্ফুটনাঙ্ক ও একটি উচ্চ তাপধারণ ক্ষমতা রয়েছে।  পানি হল উভধর্মী। যার অর্থ এটি যে দ্রবণে রয়েছে তার পিএইচ-এর উপর নির্ভর করে একটি অম্ল বা ক্ষারের বৈশিষ্ট্য প্রদর্শন করতে পারে; এটি সহজেই H+ ও OH− আয়ন উভয়ই উৎপন্ন করে। এটির অ্যামফোটেরিক চরিত্রের সঙ্গে সম্পর্কিত, এটি স্ব-আয়নকরণের মধ্য দিয়ে যায়। কার্যকলাপের গুণফল, বা আনুমানিক, H+ ও OH− এর ঘনত্ব একটি ধ্রুবক, তাই তাদের নিজ নিজ ঘনত্ব একে অপরের বিপরীতভাবে সমানুপাতিক।  টীকা  তথ্যসূত্র  বিষয়শ্রেণী:হাইড্রোজেন যৌগ বিষয়শ্রেণী:অক্সিজেন যৌগ বিষয়শ্রেণী:হাইড্রোক্সাইড বিষয়শ্রেণী:অজৈব দ্রাবক বিষয়শ্রেণী:অক্সাইড বিষয়শ্রেণী:জলের রসায়ন বিষয়শ্রেণী:সমুদ্রবিজ্ঞান বিষয়শ্রেণী:বহির্জাগতিক জল বিষয়শ্রেণী:পরিবহন ঘটনা বিষয়শ্রেণী:গ্রীনহাউজ গ্যাস বিষয়শ্রেণী:পানির রূপ বিষয়শ্রেণী:উভধর্মী যৌগ বিষয়শ্রেণী:তাপ সঞ্চালন
সেন্দুরাই দক্ষিণ ভারতের তামিলনাড়ু রাজ্যে অবস্থিত আরিয়ালুর জেলার একটি ছোট শহর। শহরটি সেন্দুরাই ব্লকের সদর। এটি রাজধানীর চেন্নাই থেকে প্রায়  দক্ষিণ-পশ্চিমে ও জেলাসদর আরিয়ালুর থেকে ২০ কিলোমিটার উত্তর-পূর্বে অবস্থিত।   জনসংখ্যার উপাত্ত  ২০১১ খ্রিস্টাব্দে ভারতের জনগণনা অনুসারে সেন্দুরাই শহরের জনসংখ্যা ছিল ৯,৬৪৩ জন, যার মধ্যে ৪,৮১৭ জন পুরুষ এবং ৪,৮২৬ জন নারী। ‌ছয় বছর অনূর্ধ্ব শিশুর সংখ্যা ১,০৫৫। মোট পরিবার সংখ্যা ২,৪০৬ টি। তপশিলি জাতি ও তপশিলি উপজাতি পর্যায়ভুক্ত জনসংখ্যা যথাক্রমে ২,৭২৭ ও ২১১ জন। শহরটির মোট সাক্ষরতার হার ৭৫.২২ শতাংশ, যেখানে পুরুষ সাক্ষরতার হার ৮৩.৭৮ শতাংশ এবং নারী সাক্ষরতার হার ৬৬.৮১ শতাংশ।https://www.census2011.co.in/data/village/636327-sendurai-tamil-nadu.html  আরও দেখুন  আরিয়ালুর  আণ্ডিমড়ম  উদয়ারপালয়ম  জয়ঙ্কোণ্ডম  বরদরাজনপেট্টাই  তথ্যসূত্র  বিষয়শ্রেণী:তামিলনাড়ুর শহর ও নগর
__NEWSECTIONLINK__  আলোচনাসভা বিষয়শ্রেণী:উইকিপিডিয়া সংবাদ  __TOC__   This Month in Education: September 2025   Apologies for writing in English. Please help to translate in your language. This Month in Education   Volume 14 • Issue 9 • September 2025  Contents • Headlines • Subscribe  In This Issue  Brazil organizes seminar to discuss open science and scientific dissemination  CBSUA Recognizes Wiki Training Completers, Awards Feminism & Folklore 2025 Winners  2nd International Conference on Wikimedia, Education, and Digital Cultures Mexico 2025  Accredited seminar for teachers in Veliko Gradište  Breaking Barriers, Why open Knowledge matters  Cross-Continental Knowledge Exchange: Offa Youth Impact Initiative and St Aloysius University in 3D Education Outreach  Igbo Language Audio Project in the Igbo Wiki Fan Club IMSU & Alvan  Let's Read Wikipedia reached teachers of the Weenhayek indigenous nation in Bolivia  Monograph on Wikipedia in the classroom, Docere Magazine  The Third Training Course of the “Reading Wikipedia in the Classroom” Program in Jordan  The Ukrainian Educators’ Wikimedia Conference 2025  Wikimedia MKD's edit-a-thon: Lakes  Free culture in the classroom  Wikimedia Rwanda Wiki clubs  About This Month in Education · Subscribe/Unsubscribe · Global message delivery · For the team: ZI Jony ১৫:০৯, ২ অক্টোবর ২০২৫ (ইউটিসি)
দিনেমার বা ডেনীয় ভাষা (,  বা  ; ) হল ডেনমার্কের রাষ্ট্রভাষা। ভাষাটি ইন্দো-ইউরোপীয় ভাষাপরিবারের জার্মানীয় শাখার উত্তর (স্ক্যান্ডিনেভীয়) দলের অন্তর্গত। ডেনমার্কে প্রায় ৫০ লক্ষ লোক এতে কথা বলেন। এছাড়া কানাডা, জার্মানি, গ্রিনল্যান্ড, আইসল্যান্ড, নরওয়ে, সুইডেন, সংযুক্ত আরব আমিরাত ও মার্কিন যুক্তরাষ্ট্রে এ ভাষায় লোকে কথা বলে। বিশ্বজুড়ে ডেনীয় ভাষাভাষীর সংখ্যা প্রায় ৬০ লক্ষ।  ধারণা করা হয় ১৩শ শতকের দিকে ডেনীয় ভাষা প্রাচীন নর্স ভাষা থেকে উদ্ভূত হয়। ১৬শ শতকের লিখিত দলিল থেকে দেখা যায় অন্যান্য স্ক্যান্ডিনেভীয় ভাষা থেকে এটি তখনই আলাদা ছিল।  ডেনমার্ক ছাড়াও ডেনমার্কের প্রাক্তন উপনিবেশ গ্রিনল্যান্ড ও ফ্যারো দ্বীপপুঞ্জে ডেনীয় একটি দাফতরিক ভাষা এবং ঐ অঞ্চলগুলির স্কুলে ডেনীয় ভাষাশিক্ষা বাধ্যতামূলক। এছাড়া ডেনমার্ক-জার্মানির সীমান্তে অবস্থিত জার্মানির শ্লেসভিগ-হোলস্টাইন অঞ্চলের উত্তর প্রান্তে প্রায় ৫০,০০০ লোক ডেনীয় ভাষায় কথা বলেন এবং সেখানে ডেনীয় একটি সংখ্যালঘু ভাষা হিসেবে সুরক্ষিত।   তথ্যসূত্র    বহিঃসংযোগ    English online dictionary and grammar for Danish  "BBC Quickfix: Danish" 12 Danish phrases with audio  "Learning the Danish language online" a list of courses on newtodenmark.dk  "GrammarExplorer Danish"  an online Danish grammar  "Speakdanish" a commercial Danish course with audio  "Danish Online"  a Danish course with audios, text-to-speech, picture dictionary facilities and many others  Danish Swadesh list of basic vocabulary words (from Wiktionary's Swadesh list appendix)  "Danish as a second language" at Studieskolen  বিষয়শ্রেণী:ডেনীয় ভাষা বিষয়শ্রেণী:ডেনমার্কের ভাষা বিষয়শ্রেণী:নরওয়ের ভাষা বিষয়শ্রেণী:জার্মানির ভাষা বিষয়শ্রেণী:গ্রিনল্যান্ডের ভাষা বিষয়শ্রেণী:উত্তর জার্মানীয় ভাষা বিষয়শ্রেণী:স্ক্যান্ডিনেভিয়া বিষয়শ্রেণী:বিষয়-ক্রিয়া-বস্তুর ভাষাসমূহ বিষয়শ্রেণী:ক্রিয়া-দ্বিতীয় ভাষা বিষয়শ্রেণী:সুইডেনের ভাষা বিষয়শ্রেণী:আইসল্যান্ডের ভাষা বিষয়শ্রেণী:স্ক্যান্ডিনেভিয়ার সংস্কৃতি
অলওয়েজ কাভি কাভি () হচ্ছে ২০১১ সালের একটি বলিউড রোমান্স চলচ্চিত্র। চলচ্চিত্রটি পরিচালনা করেছেন রোশন আব্বাস। রেড চিলিজ এন্টারটেইনমেন্ট এর ব্যানারে নির্মিত এই ছবিটির কাহিনী লিখেছেন রঞ্জিত রায়না। প্রধান চরিত্রগুলোতে অভিনয় করেছেন আলী ফজাল, জিসেলী মন্টিরো ও জোয়া মরানি। এছাড়াও ছবিতে শাহরুখ খান এর একটি গানে বিশেষ বিশেষ উপস্থিতি আছে।   শ্রেষ্ঠাংশে   আলী ফজল - সমীর খান্না (স্যাম)  জিসেলী মন্টিরো - ঐশ্বর্য্য ধাওয়ান (কাশিশ)  জোয়া মরানি - নন্দিনী ওবেরয় (নন্দী)  সত্যাজিত দুবেয় - তারিক নাকভি  সতীশ শাহ - কে.জি.  লিলেত্তে দুবেয় - শ্রীমতি দাস  বিজয় রাজ - অধ্যাপক আগরওয়াল (কৃষি)  মুকেশ তিওয়ারী - একজন এসিপি  মনোজ জোশী - একজন পরিদর্শক  নবনীত নিশান - জনাবা ধাওয়ান  আশ্বিন মুশ্রান - রাহুল ঘোষ  শাহরুখ খান - একটি গানে বিশেষ উপস্থিতি   তথ্যসূত্র    বহিঃসংযোগ     বিষয়শ্রেণী:২০১১-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:রেড চিলিজ এন্টারটেইনমেন্টের চলচ্চিত্র বিষয়শ্রেণী:প্রীতম সুরারোপিত চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:২০১১-এর প্রণয়ধর্মী হাস্যরসাত্মক চলচ্চিত্র বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
thumb|হালাল আরবি শব্দ।এর অর্থ হচ্ছে পবিত্র।যার অর্থ হচ্ছে: বৈধ, উপকারী ও কল্যান ইত্যাদি।  হালাল (, 'অনুমোদনযোগ্য') মানে হল যে কোনো বস্তুর বা কর্ম যেটা ইসলামী আইন অনুযায়ী ব্যবহার বা নিয়োজিত করা যাবে। হালাল শব্দটি খাদ্য-পানীয়-র সাথে দৈনন্দিন জীবনের সব বিষয়টাও বোঝায় ও মনোনীত করে।কোরআন ৭:১৫৭ এটি ৫টি আহকাম-র মধ্যে ১টি — ফরজ (আবশ্যিক), মুস্তাহাব (প্রস্তাবিত), হালাল (অনুমোদনযোগ্য), মাকরুহ (অপছন্দ), হারাম (নিষিদ্ধ) — ইসলামে মানুষের কর্ম নৈতিকতা নির্ধারণ করে। ইসলাম ধর্মে মুবাহ-ও "অনুমোদনযোগ্য" বা "অনুমোদিত" অর্থ বোঝায়। সাম্প্রতিক সময়ে, জনসাধারণকে একত্রিত করার চেষ্টা করা ইসলামী আন্দোলন এবং জনপ্রিয় দর্শকের পক্ষে লেখক হালাল ও হারামের সহজ পার্থক্যের উপর জোর দিয়েছেন।  thumb|চীনে রেস্টুরেন্টের বিজ্ঞাপনে হালাল মার্কা প্রচার   ব্যুৎপত্তি   “হালাল” একটি আরবি শব্দ যার অর্থ বৈধ, উপকারী ও কল্যাণ ইত্যাদি। মানুষের জন্য যা কিছু উপকারী ও কল্যাণকর ওই সকল কাজ ও বস্তুকে আল্লাহতায়ালা মানুষের জন্য হালাল বা বৈধ করে দিয়েছেন। এর বিপরীত হলো হারাম। কোন উপার্জন, কোন খাদ্য এবং কোন কর্ম মুসলমানদের জন্য হালার তা কুরআন ও হাদীসে বর্ণিত রয়েছে। অর্থাৎ পবিত্র কোরআন ও সুন্নাহর ওপর ভিত্তি করে যে সব বিষয়কে ইসলামে বৈধ বলে ঘোষণা করা হয়েছে ইসলামি পরিভাষায় সেগুলো হালাল।   হালাল উপার্জন   হালাল খাদ্য ও পানীয় thumb|মাংসে হালাল মার্কা করা যেসব খাদ্যগুলো যেটি হালাল হতে পারে না (কুরআন অনুযায়ী):  শূকরের মাংসকুরআন ২:১৭৩ রক্তকুরআন ৫:৩ মদ, বিয়ার ও নেশাদ্রব্যকুরআন ২:১৭৩ পশু বা পাখি ভুলভাবে মারলে অথবা পশু বা পাখি জবাই করার সময় ইচ্ছাকৃত ভাবে আল্লাহর নাম উচ্চারণ না করলে।কুরআন ৬:১২১  মৃত পশু বা পাখি (ক্ষীয়মাণ, তবে মৃত মাছ খাওয়া জায়েজ)  কোনো হালাল উপলব্ধ না হলে অনুমতি যখন হারাম খাবার খাওয়া ছাড়া বেঁচে থাকার সম্ভবনা নেই, তখন জীবিত থাকার জন্যে হালাল নয় এমন খাদ্য গ্রহণ করার অনুমতি আছে। সহীহ বুখারী , সহীহ বুখারী, অধ্যায়ঃ ০২, পর্বঃ ঈমান, হাদিস নাম্বারঃ ৫০   হালাল কার্যাবলী   তথ্যসূত্র  বহিঃসংযোগ   American Halal Association  Laws of Islam concerning food  Halal Knowledge Centre  Halal World certificate  ASIDCOM report. ধর্মীয় পশুবধের সুবিধা  আমেরিকায় হালাল রেস্তরার তথ্যশালা  Consumers increasingly perceive kosher and halal food as safer Scientist Live  ইসলামী দৃষ্টিকোণ থেকে হালাল ও হারাম   Jurisprudence of the Halal food according to the Mali school (from Sharḥ Muqaddimat al-ʻIzzīyah by Imam al-Ābī al-Azharī)  হালাল এবং হারাম প্রাণীদের তালিকা  হালাল খাবার ও ভ্রমণ  বিষয়শ্রেণী:ইসলামি পরিভাষা বিষয়শ্রেণী:ধর্মানুষ্ঠানে হত্যা বিষয়শ্রেণী:হালাল খাবার বিষয়শ্রেণী:খাদ্য আইন বিষয়শ্রেণী:ধর্মীয় খাদ্যবিধি বিষয়শ্রেণী:ইসলামে পবিত্রতা
হানদিয়া () ভারতের পাঞ্জাব রাজ্যের সানগ্রুর জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে হানদিয়া শহরের জনসংখ্যা হল ৯৭২৫ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৫০%। পুরুষদের মধ্যে সাক্ষরতার হার ৫৪% এবং নারীদের মধ্যে এই হার ৪৫%। সারা ভারতের সাক্ষরতার হার ৫৯.৫%, তার চাইতে হানদিয়া এর সাক্ষরতার হার কম।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর
সাদপুর ভারতের পশ্চিমবঙ্গ রাজ্যের উত্তর ২৪ পরগণা জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে সাদপুর শহরের জনসংখ্যা হল ৬৭৪২ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৮%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে সাদপুর এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বহিঃসংযোগ  বিষয়শ্রেণী:উত্তর চব্বিশ পরগনা জেলার শহর ও নগর
মালতী রানী তঞ্চংগ্যা বাংলাদেশের জাতীয় পার্টির রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।   রাজনৈতিক জীবন  মালতী রানী তঞ্চংগ্যা ১৯৮৬ সালের তৃতীয় জাতীয় সংসদের মহিলা আসন ৩০ থেকে জাতীয় পার্টির মনোনীত সংসদ সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:জাতীয় পার্টির রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:৩য় জাতীয় সংসদের সংরক্ষিত মহিলা আসনের সদস্য